2004R0004 — LV — 16.01.2006 — 001.001

Šis dokuments ir tikai informatīvs, un tam nav juridiska spēka. Eiropas Savienības iestādes neatbild par tā saturu. Attiecīgo tiesību aktu un to preambulu autentiskās versijas ir publicētas Eiropas Savienības “Oficiālajā Vēstnesī” un ir pieejamas datubāzē “Eur-Lex”. Šie oficiāli spēkā esošie dokumenti ir tieši pieejami, noklikšķinot uz šajā dokumentā iegultajām saitēm

Grozīta ar:

▼B

KOMISIJAS REGULA (EK) Nr. 4/2004

(2003. gada 23. decembris),

kas paredz sīki izstrādātus noteikumus par to, kā piemērot Padomes Regulu (EEK) Nr. 4045/89 par dalībvalstu veiktām Eiropas Lauksaimniecības virzības un garantiju fonda Garantiju nodaļas finansējuma sistēmā ietilpstošo darījumu rūpīgām pārbaudēm

I NODAĻA

PRIEKŠMETS

1. pants

Šajā regulā paredzēti sīki izstrādāti noteikumi par to, kā piemērot Regulu (EEK) Nr. 4045/89.

II NODAĻA

PIETEIKUMS PAR RŪPĪGO PĀRBAUŽU OBLIGĀTĀ SKAITA SAMAZINĀŠANU

2. pants

Pieprasījums par Regulas (EEK) Nr. 4045/89 7. panta 1. punkta trešajā daļā minēto rūpīgo pārbaužu skaita samazināšanu ietver sīku informāciju, kas noteikta šīs regulas I pielikumā.

3. pants

Lēmums par Regulas (EEK) Nr. 4045/89 7. panta 1. punkta trešajā daļā minēto pārbaužu obligātā skaita samazinājuma piešķiršanu ir jāpamato ar priekšrocību novērtējumu attiecībā uz Kopienu finansiālo interešu aizsardzību un tajā ņem vērā šādus kritērijus:

c) pabeigto pārbaužu obligātā skaita samēru attiecībā uz trim iepriekšējiem pārbaužu posmiem, un savlaicīgi pabeigto savstarpējas palīdzības pieprasījumu skaitu un samēru trijos iepriekšējos pārbaužu posmos;

4. pants

Šīs regulas 3. pantā minētais lēmums nosaka pārbaužu obligātā skaita samazinājuma daudzumu un samēru, kas paredzēts saskaņā ar Regulas (EEK) Nr. 4045/89 2. panta 2. punktu.

III NODAĻA

DOKUMENTU SATURS

5. pants

▼M1

1. Regulas (EEK) Nr. 4045/89 9. panta 1. punktā minētajā gada ziņojumā ietver sīku informāciju par visiem Regulas (EEK) Nr. 4045/89 piemērošanas aspektiem, kas uzskaitīti šīs regulas II pielikuma I daļā, un sīku informāciju atbilstoši minētā pielikuma II daļā norādītajiem veidlapu paraugiem.

▼B

2. Regulas (EEK) Nr. 4045/89 10. pantā minētā gada pārbaužu programma jāizstrādā atbilstīgi III pielikumā norādītajam veidlapas paraugam.

▼M1

3. Regulas (EEK) Nr. 4045/89 7. panta 2. punktā minēto uzņēmumu sarakstu izstrādā atbilstīgi šīs regulas IV pielikumā norādītajam veidlapas paraugam, un tajā iekļauj datus par darījumiem 6. panta 3. punktā norādītajā formātā.

▼B

4. Regulas (EEK) Nr. 4045/89 7. panta 3. punktā minētais uzņēmumu saraksts jāizstrādā atbilstīgi V pielikumā norādītajam veidlapas paraugam.

5. Dalībvalsts pieprasījums veikt citas dalībvalsts uzņēmuma prioritāru pārbaudi, kā minēts Regulas (EEK) Nr. 4045/89 7. panta 2. un 4. punktā, jāizstrādā atbilstīgi VI pielikumā norādītajam veidlapas paraugam.

6. Regulas (EEK) Nr. 4045/89 7. panta 2. un 4. punktā minētā informācija par pārbaužu rezultātiem jāsagatavo atbilstīgi VII pielikumā norādītajam veidlapas paraugam.

7. Informācija par pieprasījumiem un Regulas (EEK) Nr. 4045/89 7. panta 2. un 4. punktā minēto pārbaužu rezultātiem, par kuriem paziņo Komisijai ceturkšņa ziņojumos, kā noteikts šīs regulas 7. panta 4. punkta otrajā daļā, jāsagatavo atbilstīgi šīs regulas VIII pielikumā norādītajam veidlapas paraugam.

▼M1

8. Regulas (EEK) Nr. 4045/89 2. panta 2. punktā minēto riska analīzi izstrādā atbilstīgi šīs regulas IX pielikumā norādītajam veidlapas paraugam.

▼M1

6. pants

1. Saskaņā ar 5. panta 1., 2., 3., 4., 7. un 8. punktu iesniedzamo informāciju paziņo elektroniskā veidā formātā, ko norāda Komisija.

2. Saskaņā ar 5. panta 5. un 6. punktu iesniedzamo informāciju paziņo papīra formā vai elektroniski tādā formātā, par ko vienojas sūtītājs un saņēmējs. Nosūtītājam nosūta apstiprinājumu par katra saskaņā ar 5. panta 5. un 6. punktu saņemtā pieprasījuma/atbildes saņemšanu.

3. Datus par darījumiem saskaņā ar Regulas (EEK) Nr. 4045/89 7. pantu paziņo elektroniski tādā formātā, kas norādīts Komisijas Regulas (EK) Nr. 2390/1999 ( 5 ) I pielikumā, II pielikuma 2. punktā un III pielikumā.

▼B

IV NODAĻA

VIENOTĀS RĪCĪBAS

7. pants

1. Komisija, rīkojoties pēc savas iniciatīvas vai pamatojoties uz dalībvalsts priekšlikumu un vienojoties ar attiecīgajām dalībvalstīm, var nolemt koordinēt vienotās rīcības, kas ietver savstarpēju divu vai vairāku dalībvalstu palīdzību, kā paredzēts Regulas (EEK) Nr. 4045/89 7. panta 1. punktā.

Pieņemot lēmumu, Komisija ņem vērā šādus punktus, proti:

b) operāciju daudzumu, jo īpaši Kopienas iekšējās un ārējās tirdzniecības operāciju biežumu, un to finansiālo mērogu;

c) vajadzību sasniegt vienotu risinājuma veidu.

2. Vienojoties ar attiecīgajām dalībvalstīm, izraugās dalībvalsti, kas ir atbildīga par vienotās rīcības vadību.

Tomēr katra dalībvalsts joprojām ir atbildīga par Regulā (EEK) Nr. 4045/89 paredzēto pārbaužu veikšanu.

3. Katra attiecīgā dalībvalsts:

a) izraugās personas vai dienestus, kas ir atbildīgi par vienotās rīcības veikšanu to vārdā;

b) nodrošina to, ka vienotās rīcības veikšanai ir pieejams pietiekams skaits atbilstīgi pieredzējušu ierēdņu;

c) nodrošina to, ka noteiktā termiņā veic pārbaudes, sagatavo ziņojumu un dara to zināmu visām iesaistītajām dalībvalstīm un Komisijai.